Georg Andersen er framkvæmdastjóri sjávarútvegsfyrirtækisins Valafells ehf í Ólafsvík en tengdaforeldrar hans þau Björn Erlingur Jónasson og Kristín Vigfúsdóttir hafa átt það frá árinu 1969 . „ Það eru um 33 stöðugildi hjá fyrirtækinu núna . Erlingur og Kristín keyptu fyrirtækið af föður Erlings sem stofnaði það árið 1961 þannig að það er orðið tiltölulega gamalt . Það hefur aldrei verið borgaður út arður í rekstrinum og allur hagnaður því skilin þar eftir til frekari uppbyggingar . Fyrirtækið fylgir skilgreindri en um leið mjög einfaldri samfélagslegri ábyrgð sem gengur út á halda fyrirtækinu í rekstri til að skapa störf í samfélaginu , “ segir Georg . Nýverið hélt hann ræðu á aðalfundi Samtaka atvinnulífsins þar sem hann ræddi um veiðigjald og áhrif þeirra . Blaðamaður Skessuhorns settist niður með Georg og ræddi við hann um rekstur Valafells og þær blikur sem eru á lofti á vettvangi sjávarútvegsins í landinu . Rætt er við Georg Andersen framkvæmdastjóra hjá Valafelli ehf í Ólafsvík í Skessuhorni vikunnar .